Analysemodel til musical

**Form**

Strofisk form: A – A – A … (Vers der gentages)

AABA-form: A – A – B – A (Sangens titel i A-stykket. B er et kontraststykke der ender åbent, dvs. leder tilbage til A. Sangen slutter altid med A)

Popform: A – A – B – A – B – A – B – B… (Vers/omkvæd-struktur. I verset A fortælles historien og i omkvædet B kommer pointen og sangens titel, som ofte er i hooket. Omkvædet er målet som ender lukket, og sangen slutter med dette. Ofte er der mest vers i starten og mere omkvæd mod slutningen.)

Udvidet popform: A – A – B – C – A – B…. (Popform med et kontraststykke C)

**Harmonik**

Hvilken toneart er hovedtonearten? Hvis der moduleres hvor sker det og hvilken effekt har det?

Foretag akkord – og funktionsanalyse de steder det er interessant eller de steder du bliver bedt om det.

**Melodik**

Melodiens ambitus (toneomfang).

Undersøg om der er bestemte motivmønstre/melodiriff osv.

Beskriv melodiens forløb.

Er der noget i musikken der er letgenkendeligt og som hægter sig fast (hook)?

**Rytmik**

Taktart og tempo. Gennemgående rytmemønstre og –værdier i både melodien og musikken.

**Sound**

Instrumentsound og –funktion: Hvordan spiller det enkelte instrument? Er det melodibærende, akkordbærende, rytmebærende, indgår det i et rytmemønster med andre instrumenter?

Bruges der musikalske effekter som eksempelvis rumklang og ekko?

Nummerets samlede sound.

**Ekstra-musikalske virkemidler**

Indslag i få takter der er med til at farve nummeret, f.eks. lyden af bilhorn.

Gimmick

**Sang**

Sangteknik og effekter som f.eks. glissando, vibrato, hulk, knæk (brat overgang fra et register til et andet).

**Sangtype**

Er det en karaktersang, ballade, tempo-sang, komisk-sang eller pastiche-sang?

**Sang/musik**

Tolkning: Er der overensstemmelse mellem tekst og musik? Afspejles hele tekstens indhold af musikken? Afspejles bevægelighed i teksten ved bevægelighed i melodi? Er der overensstemmelse mellem tekstens og musikkens grundstemning?

**Sangens forhold til musicalen**

Forhold til den scene, hvor sangen præsenteres. Position i forhold til resten af forestillingen. Er sangen handlingsbærende?